cyanic-selkie/wikianc huggingface dataset:
Rudolf Diels
Tidleg karriere
I august 1932 vart Diels forfremma til Oberregierungsrat – ein slik post til ein såpass ung mann var uvanleg, og ved utnemnings vart fleire eldre og meir erfarne gått forbi. Same året overtok Diels leiinga av den politiske avdelinga til det prøyssiske politiet. Frå 1930 stod Diels allereie i kontakt med Franz von Papen og med nasjonalsosialistene, og i slutten av 1932 knytte han direkte kontakt med Hermann Göring, som han gav informasjon om kommunistar og sosialdemokratar.
Kjole
Kjole (frå dansk, av kjortel) er eit klesplagg for kvinner med liv og skjørt i eitt. Utforminga av kjolar og lengden på skjørtet kan variera mykje mellom tidsperiodar og kulturar.
Bojnitsa
Bojnitsa (bulgarsk Бойница) er ein landsby og ein kommune i provinsen Vidin i Bulgaria. Kommunen omfattar åtte busetnader, men ingen byar.
Rudolf Diels
Under nazitida
Då Hermann Göring vart statsminister i Preussen utnemnde han Diels til sjef for det nye prøyssiske statspolitiet, fyrst kalla departement 1A, seinare gjort om til Gestapo. Gestapo hadde ansvaret for dei politiske fangane, og etter riksdagsbrannen hadde han ei sentral rolle som hovudutspørjar av den seinare dødsdømde Marinus van der Lubbe som fekk skulda for brannen.
Bojnitsa
Kommunen har eit areal på 166 km2. Ved folketeljinga i 2011 hadde kommunen 1 341 innbyggjarar, medan sjølve landsbyen hadde 456 innbyggjarar.
Dei største busetnadene i kommunen er:
Rudolf Diels
Under nazitida
Då Heinrich Himmler overtok ansvaret for Gestapo, vart Diels fråtekem stillinga og vart i staden regjeringspresident i Köln fram til 1936, då han kom i konflikt med Gauleiter Josef Terboven og vart overført til ein tilsvarande posisjon i Hannover frå 1936 til 1944. Diels var ein kontroversiell person under det nasjonalsosialistiske styret, og vart fleire gonger redda av Hermann Göring. I 1940 nekta han å arrestera jødar og i 1943 fekk han problem med Gestapo og vart arrestert to gonger i 1944 (om våren og i november).
Kjole
I samansetjingar kan ordet kjole kan også visa til gallaantrekk for menn (sjå kjole og kvitt, snippkjole), embetsdrakt for prestar (sjå samarie), og i eldre tid også militær uniformsjakke (våpenkjole).
I Knew You When
«I Knew You When» er ein song skriven av Joe South. Han vart ein populær hit i 1965 då han vart spelt inn av den amerikanske pop- og countrysongaren Billy Joe Royal. Det har òg vore andre hitversjonar av songen, spelt inn av mellom andre Donny Osmond og Linda Ronstadt.
Billy Joe Royal-versjonen
«I Knew You When» vart først spelt inn av Billy Joe Royal i 1965 for albumet Down in the Boondocks. Songen nådde 14. plassen på Billboard Hot 100 veka 6. november 1965. Songen gjekk til topps på den kanadiske musikklista i november 1965.
Donny Osmond-versjonen
Donny Osmond gav ut ein versjon i 1971 som B-sida til «Hey Girl» som nådde niandeplassen på Hot 100 som ein dobbelsidig hit.
Linda Ronstadt-versjonen
Linda Ronstadt spelte inn ein versjon for albumet Get Closer i 1982. Singelen hennar vart produsert av Peter Asher og kom ut på Asylum Records. Med hjelp av ein populær musikkvideo nådde han 30. plassen på Cash Box Top 100-lista og 37. plassen på Billboard Hot 100-lista, som den andre singelen frå albumet.
I tillegg nådde han 84. plassen på countrylista og 90. plassen på den britiske singellista. Songen nådde òg 36. plassen på singellista i Australia, tidleg i 1983. Songen gjorde det best på adult contemporary-listene og nådde 29. plassen i USA og 17. plassen i Canada.
Aqraa
Aqra (arabisk جبل الأقرع, ǧabal al-Aqra); òg kjend som Safon i Bibelen, og Casius for grekarane) er eit fjell nær munningen til elva Orontes på grensa mellom Syria og Tyrkia, kring 10 km nord for Ras Shamra.
Fjellet stig bratt opp frå ei smal kystslette, og er eit kjennemerke for sjøfolk i området. Det har også ei lang historie som heilagt fjell. I følgje ugarittiske tekstar var Aqra det heilage fjellet der stormguden Baal (Baal-Hadad i kananittisk mytologi), der palasset hans vart reist av lasurstein og sølv, og der lynet hans slo den nærliggande sjøen (Yam) og Døden (Mot). Fjellet hadde ein kult som heldt til her og i følgje mytologien budde gudinna Anat på toppen.
Rudolf Diels
Etter andre verdskrigen
Diels vart arrestert og internert 3. mai 1945. Frå hausten 1945 til sommaren 1947 fungerte han som vitne under Nürnbergprosessen. I 1949 publiserte han sjølvbiografien Lucifer ante Portas: Es spricht der erste Chef der Gestapo.
Aortaklemme
Ei aortaklemme er eit kirurgisk instrument som blir brukt i hjartekirurgi for å klemme av livpulsåra og dimed skilje systemkretsløpet frå blodstraumen som går ut av hjartet.
Klemma blir ofte brukt for å reparere koarktasjon av livpulsåra. Hjå nyfødde er det vanleg å byrje med reseksjon av blodåra før ein lukkar ho med primær anastomose. Klemming av livpulsåra fører i røynda til iskemi, fordi ein stengjer ute systemkretsløpet. Bruken av shunt kan minske risikoen for paraplegi og andre komplikasjonar, særleg viss inngrepet held fram i meir enn 25 minutt, eller viss det distale (fjerne) trykket i livpulsåra nærmar seg 50–60 mmHg.
Can'tcha Say (You Believe in Me)
«Can'tcha Say (You Believe in Me)», òg kjend som «Can'tcha Say (You Believe in Me)/Still in Love» eller berre «Can'tcha Say», er ein song skriven av Tom Scholz og gjeven ut av Boston i 1986 på albumet deira Third Stage. Det var den tredje singelen deira frå albumet og han nådde 20. plassen på Billboard Hot 100. Det vart den siste topp 40-hitten deira i USA. Songen nådde òg sjuandeplassen på Billboard Mainstream Rock-lista og 27. plassen på Cashbox-lista. I Canada nådde songen 88. plassen på singellista.
Sjølv om songen ikkje kom ut før i 1986, spelte Boston inn «Can'tcha Say (You Believe in Me)» over 1981, 1982 og 1983.
Beinn Odhar
Beinn Odhar er eit fjell i Skottland heilt nord i Loch Lomond and the Trossachs nasjonalpark. Det ligg 4 km nord for Tyndrum, på grensa mellom Argyll and Bute og Stirling.
Beinn Odhar har ei høgd på 901 meter over havet, og er den 18. høgaste Corbett i Storbritannia. Det er 13 meter for lågt til å verte ein munro.
Bubble and Squeek
Bubble and Squeek er ein britisk animert teiknefilmserie skapt i 1947 av George Moreno Jr. Han blei gjeven ut av British Animated Productions i Harringay. Filmane skildra eventyra til dei to hovudfigurane Bubble, ein taxisjåfør, og Squeek, taxien han køyrer. Dei har namn etter den britiske retten bubble and squeak. Serien omfatta 4 korte filmar og 1 spinoffepisode som blei laga frå 1947 til 1948.
Historie
Amerikanske George Moreno Jr. var animatør for Universal/Lantz og Fleischer Studios frå 1938 til 1940, der han mellom anna arbeidde med Gulliver's Travels. Under andre verdskrigen blei han vener med Richard Smith, og viste han ideen om to figurar, Bubble og Squeak. Etter krigen utvikla Moreno Jr. og Smith studioet British Animation Productions, og produserte teiknefilm med figurane.
Handling
Dei humoristiske teiknefilmane tek for seg eventyra til dei to hovudfigurane. Bubble er ein taxisjåfåør, medan Squeek er taxien hans. Dei to vitjar fleire stader, frå eit karneval til eit heimsøkt hus.
Figurar
Bubble er ein taxisjåfør med grønt skjerf, blå bukser, gul t-skjorte, brun jakke og hatt.
Colonel Rat opptrer i Old Manor House og i Loch Ness Legend, der han prøver å finna Loch Ness-monsteret.
Willie the Worm opptrer i Loch Ness Legend. Willie hjelper Colonel Rat med å fanga monsteret ved å bruka seg sjølv som åte.
The Big City
Bubble og Squeek dreg til London for å finna arbeid. Men Squeek er redd for den travle trafikken, og potensielle kundar blir stolne av andre drosjar. Dei drar heimover til Bubble har ein idé. Bubble og Squeek plukkar no raskt opp fleire kundar etter at dekka deiras på mystisk vis punkterer. Sjåaren finn ut kvifor i siste scene der Bubble ser ein bil koma og kastar ei teiknestift på vegen.
Fun Fair
Bubble blir vekka av ei avis som har ein reklame for eit tivoli. Bubble er interessert, men Squeek vil heller jobba. Squeek ombestemmer seg raskt når han ser at eit skinnande bilhorn med tre tonar er hovudpremien. Dei klarer ikkje få ned kokosnøtta som vil gje dei prisen. Ei spåkone gjev dei ein ny ball til å slå ned nøtta med, men dette verkar heller ikkje. Skamfull og tomhendt prøver Bubble å drepa seg sjølv, men Squeek dyttar pistolen og endar opp med å øydelegga tivoliet og kokosnøtten, noko som gjer at dei vinn hovudpremien.
Home Sweet Home
Ein landstrykande hund og loppene hans kjem til Bubble sitt hus og fortrenger den vesle bilen Little Squeeker, så ho prøver å blo kvitt han. Planane hennar fungerer ikkje, og ho ombestemmer seg når ho tenker på kva som vil skje om ein sender landstykaren vekk for godt.
Ukrainsk kultur
Sjølv om landet ofte har kjempa for å verna om sjølvstendet sitt, har folket halde på dei kulturelle overleveringane sine og er stolte av den betydelege kulturelle arva si. Talrike forfattarar har bidratt til litteraturhistoria i landet, som Taras Sjevtsjenko og Ivan Franko. Den ukrainske kulturen har opplevd ein betydeleg gjenvokster sidan landet fekk sjølvstende i 1991.
Bubble and Squeek
Old Manor House
Bubble og Squeek blir fanga i ein storm, og søker tilflukt i eit aude herskapshus som tilhøyrer Colonel Rat. Colonel Rat er fast bestemt på å fakka inntrengarane. Både Bubble og Squeek trur herskapshuset er heimsøkt, og gøymer seg når Colonel Rat skyt kanonkuler mot dei. I løpet av kampen blir Colonel Rat vikla inn i ein fallskjermduk som får han til å sjå ut som eit spøkelse. Ein rustning fell over Bubble, som prøver å vera heltemodig ved å slost mot spøkelset. Dei blir overraska over å finna at han berre var ei lita rotte.
The Seeds av The Seeds
The Seeds er debutalbumet til det amerikanske garasjerockbandet The Seeds. Det kom ut i april 1966 på GNP Crescendo Records og var produsert av Marcus Tybalt og Sky Saxon. Etter dei to singlane «Can't Seem to Make You Mine» og «Pushin' Too Hard» i 1965, kom albumet ut og gjekk inn albumlista i USA, der det nådde 132. plassen på Billboard Top LPs & Tapes. I nyare tid har albumet fått positiv omtale og det vert sagt at albumet påverka punkrocken eit tiår seinare.
Ukrainsk kultur
Moderne ukrainsk kultur blir rekna som ein etterfølgjar av det gamle Kievriket med sentrum i Kyiv og av Kongeriket Galicia–Volhynia. Ukrainarar reknar begge som sine historiske forløparar. Ukrainarar deler mykje kultur og historie med nabonasjonar, som kviterussarar og russarar.
Koji Tanaka
Koji Tanaka er ein tidlegare japansk fotballspelar.
Ukrainsk kultur
Tradisjonell husflid, broderi og bygdearkitektur er avgjerande for ukrainsk kultur. Elementa i desse verka har ofte blitt fastlagde av ressursane som var tilgjengelege på den tida. Den sterke tradisjonen i landet for folkekunst og broderi har fortsett til i dag, og ukrainsk broderi blir ofte sett på som ei kunstform i seg sjølv.
Edmund Bruggmann
Edmund Bruggmann frå Flums var ein sveitsisk skirennar og seinare hotelldrivar i Flums. Han vann sølvmedaljen i storslalåm under vinter-OL 1972 i Sapporo. I verdscupen i alpint kom han same OL-sesongen på tredjeplass samanlagt.
Ukrainsk kultur
Ukrainske skikkar er sterkt påverka av ortodoks kristendom og av tradisjonane frå slavisk folketru. Ukrainsk kultur har hatt stor innverknad frå andre austslaviske kulturar som russisk og kviterussisk kultur. Sovjettida sameinte kulturane til mange ubeslekta nasjonar med eit felles språk og førte til at mange av dei sosialistiske republikkane tileigna seg ein felles kultur og identitet.
Edmund Bruggmann
Aktiv
Bruggmann slo seg inn i verdseliten først i 1968. Året før hadde han som best ein niandeplass i verdscupen. Til vinter-OL 1968 i Grenoble fekk han plass i den sveitsiske OL-troppen. I olympiaden vart han høvesvis nummer 10 og 12 i utfor og storslalåm. I storslalåmcupen av verdscupen 1968 kom han på andreplass. Under VM i alpine greiner 1970 i Gherdëina vart han nummer fem i den alpine kombinasjonen, men i spesialøvingane var han som best nummer 12 i utfor. Sitt beste resultat i eit internasjonalt meisterskap oppnådde han under vinter-OL 1972. Han kom då på sølvplassen i storslalåmtevlinga, men var over sekundet bak olympiameisteren Gustav Thöni frå Italia. I slalåmtevlinga hamna han på åttandeplassen.
Ukrainsk kultur
Den ukrainske kulturen har måtta overvinna ei rekkje hindringar for å overleva og halda på originaliteten sin, sidan utanlandske makter og rike som har styrt over landet og folket der ofte implementerte politikk retta mot å assimilera den ukrainske befolkninga i si eiga befolkning, i tillegg til å prøva å utrydda og reinska element av kulturen. Til dømes utgjorde russifiseringspolitikken som fyrst byrja på 1700-talet betydelege hindringar for utviklinga av kulturen.
Edmund Bruggmann
Aktiv
Gjennom åra han deltok i verdscupen vann Bruggmann fem renn. I tillegg kom han fem gongar på andreplass og fire gongar på tredjeplass. Verdscupen i alpint 1972 kom han på tredje plass i verdscupen, bak verdseinaren Gustav Thöni og Henri Duvillard frå Frankrike. Som i 1968 kom han på andreplassen i storslalåmcupen.
Ukrainsk kultur
Medan Ukraina har omfamna moderniteten, har det òg blitt verande eit svært tradisjonelt land, der det å halda på visse skikkar spelar ei sentral rolle i kulturen til landet. Mange viktige ukrainske høgtider og hendingar er baserte på den gamle julianske kalenderen og skil seg derfor frå dei gregorianske motstykka sine. Desse omfattar jul og nyttår, som begge har stor tyding i ukrainsk kultur.
Nasjonalsymbol
Ukrainske nasjonalsymbol omfattar det ukrainske flagget med to vassrette striper i nasjonalfargane gult og blått, riksvåpenet med eit tretakka spyd og nasjonalsongen «Sjtsje ne vmerla Ukrainy». Flagget blei teke i bruk av revolusjonære i 1848 som ønskte å lausriva vestdelen av landet frå Austerrike-Ungarn. Spydet var eit gammalt symbol for Kievriket som blei teke i bruk som nasjonalsymbol då Ukraina erklærte sjølvstende i 1918. Nasjonalsongen blei utvikla på 1800-talet, og blei offiselt teken i bruk som nasjonalsong i 1992.
Bubble and Squeek
Loch Ness Legend
Episoden er ein spin-off med Colonel Rat og Willie the Worm som detektivar. Dei dreg til Loch Ness for å finna ut om monsteret der er verkeleg. Colonel Rat finn det i ei elv ved å bruka Willie the Worm som åte. Monsteret fortel han at ho er ei myte. Deretter hopper ho av garde til fjella.
Edmund Bruggmann
Aktiv
Sesongane 1973 og 1974 klarte han sjeldan å markere seg i alpinløypa, ein femteplass i storslalåm i Val-d'Isère på innleiinga av 1973/74-sesongen var hans beste resultat. Bruggmann la opp i 1974.
Dickie Peterson
Richard Allan Peterson, kjend som Dickie Peterson, var ein USA-amerikansk musikar som er mest kjend som bassist, songar og einaste kontante medlem i Blue Cheer. Han spelte òg inn to soloalbum: Child of the Darkness og Tramp.
Ukrainsk kultur
Høgtider og feiringar
Sosiale samkome som vetsjornytsi har ei lang historie i ukrainsk kultur, og det same gjer tradisjonelle høgtidar som Ivan Kupala-dagen, maslenitsa, koljaduvannja og malanka, der folk samlar seg i store grupper.
Arzat
Arzat er ein landsby i Dhofar guvernement, sørvest i Oman.
Ukrainsk kultur
Bryllaup
Tradisjonelle ukrainske bryllaupsfeiringar har mange ritual som involverer musikk og dans, drikking og eting, og samlingar av folk. Bryllaupet består av tre separate delar som kan vara i dagar eller til og med veker. Først er det ei truloving, deretter ein vigselsseremoni, og så følgjer ei stor feiring. Trulovinga inneber at brudgommen går til brura sine foreldre for å forhandla om «løysepengar» eller ein brurepris han vil betala for bruda og for å be om signinga deira. Det finst mange soger i ukrainsk folkeminne om ei brur som blir stolen utan at brudgommen betaler løysepengar. Ofte er den stolne brura ein villig deltakar, og paret stikk av utan løyvet til foreldra. Eventuelt kan brura avslå eit tilbod om ekteskap, i så fall er det vanleg at foreldra møter brudgommen ved døra med eit graskar for å formidla bodskapen. Etter at dei har komme til semje, finn det offisielle bryllaupet stad i ei kyrkje, ofte i ein gruppeseremoni med andre par. Deretter følgjer ei feiring heime med heile samfunnet som deltar.
Utdanning
Høgare utdanning i Ukraina kan førast tilbake til Ostrozka kollegium, som blei skipa i Ostroh i 1576 som den fyrste høgare utdanningsinstitusjonen i austslaviske område. Lviv universitet er det eldste univeristetet i Ukraina, skipa i 1661 som eit jesuittkollegium og gjenoppretta som universitet i 1784. Det blei sett opp fleire høgare utdanningsinstitusjonar på 1800-talet, som universiteta i Kharkiv (1805), Kyiv (1834), Odesa (1865) og Tsjernivtsi (1875).
Språk
Hovudspråket til ukrainarar er ukrainsk. Mange ukrainarar snakkar også russisk, og rundt 30 % har det som morsmål. Ukrainsk utvikla seg frå gammalaustslavisk som blei tala i Kievriket, og tidlege former av det var kjende som rutensk. Det blei fyrst utvikla ei litterær form av språket på slutten av 1700-talet.
Religion
Ukrainske stammar følgde heidenske skikkar fram til kristendommen blei innført mot slutten av det fyrste tusenåret. Omvendinga til kristendommen er knytt til helgenen prinsesse Olga, som blei døypt i Konstantinopel på 950-talet. Barnebarnet hennar Vladimir den store døypte seinare folket sitt i Dnjepr.
Ortodoks, orientalsk katolsk og romersk-katolsk kristendom er dei tre viktigaste formene. Den ukrainske ortodokse kyrkja er det største kyrkjesamfunnet i landet. Den ukrainske gresk-katolske kyrkja er den nest største, og følgjer bysantinske ritar, men er ei særkyrkje innan den katolske kyrkja. I tillegg finst det etniske minoritetar som har andre religionar, som muslimske krimtatarar og jødar som følgjer ulike tradisjonar, mellom anna karaisme.
Etter at Sovjetunionen fall har det vore ein auke i protestantiske kyrkjelydar blant ukrainarar. Rodnovery, ein nyheidensk slavisk religion, har også vokse.
Mat
Mat er ein viktig del av ukrainsk kultur. Det finst særskilde mattypar ein har til jul og påske. Til jul kan ein til dømes laga kutja, ein blanding av semulegryn, valmuefrø, honning, og ulike søte brød.
Eit typisk ukrainsk kosthald kan omfatta fisk, ost og ulike pølser. Sylte er også nokså utbreidd, og det same er pølsa kolbasa (Ковбаса́, Kovbasa). Brød er ein viktig del av nesten kvart måltid, og blir rekna som nødvendig for at eit måltid skal vera «fullstendig». Til jul er det tradisjon å servera julemåltid med tolv rettar. Til påske lagar ein kjende pysanky, ei form for slavisk eggdekorasjon med farga og mønstra egg. Desse egga blir pynta i ein lang prosess, og blir brukte til pynt på bordet i staden for å etast.
Arkitektur
Ukrainsk arkitektur gjenspeglar distinkte trekk ved den tilknytte staden og tidsperioden. Design og arkitektur er blitt påverka av det politiske og økonomiske klimaet i samtida.
Folkearkitektur
Ulike regionar i Ukraina har sine særeigne former for folkeleg arkitektur som byggjer på lokale tradisjonar og kunnskap overlevert gjennom generasjonar. Museet for folkearkitektur og levesett i sentrale Naddnipryansjtsjyna ligg i Perejaslav. Friluftsmuseet omfattar 13 ulike særmuseum, 122 døme på nasjonal arkitektur og har over 30 000 historiske kulturelle gjenstandar. Museet for dekorative verk er eit av desse, og syner dekorativt handverk i samband med ukrainsk arkitektur. Dekorasjonar bruker gamle tradisjonelle designmønster.
Fylkesveg 853
Fylkesveg 853 i Troms er ein sambandsveg mellom Andselv sentrum og riksvegnettet i Målselv kommune. Vegen er 300 m lang.
Dickie Peterson
Biografi
Peterson vart fødd i Grand Forks i Nord-Dakota og spelte bass frå han var tretten år gammal, og allereie som åtteåring visste han at han ville bli profesjonell musikar. Han kom frå ein musikalsk familie: faren spelte trombone, mora piano og broren, Jerre Peterson, spelte til å byrja med fløyte. Trommer var det første instrumentet til Peterson.
The Seeds av The Seeds
Stil
Som mange garasjerockband er vokalstilen til songaren Sky Saxon inspirert av Rolling Stones-songaren Mick Jagger, men er òg blitt samanlikna med vokalen til rockabillyartistane Buddy Holly og Eddie Cochran.
Utgjeving
The Seeds gav ut to singlar før albumet kom i 1966: «Can't Seem to Make You Mine» i juni 1965 og «Pushin' Too Hard» i november. The Seeds kom ut i april 1966. Den tredje singelen frå albumet var «Try to Understand», men denne gjekk ikkje inn på lista i USA. «Pushin' Too Hard» vart gjeven ut på ny i oktober 1966 og gjekk inn på singellista i USA i 1967, då han nådde 36. plassen i februar.
I 2012 gav Big Beat Records ut The Seeds i ei luksusutgåve med nymastra lyd i bonus, i tillegg til ti nye bonusspor av songar som ikkje var gjevne ut før.
Ukrainsk kultur
Ornamentikk og biletkunst
Ved spesielle høve blir alle aspekt av det vanlege livet forvandla til dekorativ kunstform for kunstnarisk uttrykk. Ornament- og designmotiv er gjennomsyra av symbolisme, religiøse ritual og tyding. Frå illuminerte manuskript som Peresopnytske-evangelia til dekorerte pysanky og vytynanky kan ein finna intrikate detaljar med gammal tyding. Mykje munnleg historie gjekk tapt i løpet av dei 300 åra då russifiseringa av Ukraina fann stad, og ukrainsk kultur og språk var forbodne. Organisasjonar som Ivan Honchar Museum, Pysanka Museum og Det ukrainske museet er skipa for å ta vare på historia. Ulike delar av Ukraina har sine eigne ornamentikktradisjonar med sine eigne variasjonar av stil og tyding. Ein kan finna døme i Petrykivka- måling, ornamental arkitektur, ukrainsk broderi og tekstilmotiv frå ulike historiske ukrainske regionar. Nokre av desse verka er tekne med på UNESCO si liste over immateriell kulturarv.
Williwaw Rocks
Williwaw Rocks er to små skjer som ligg 3,5 km sør for Moody Point, austenden på Joinville Island. Han vart kartlagt av Falkland Islands Dependencies Survey (FIDS) i 1953. Namnet kom av williwaw-vindar i nærleiken av Moody Point og den nærliggande Danger Islands.
Ukrainsk kultur
Tradisjonelle klede
Den kjende broderte skjorta eller blusen vysjyvanka er den best kjende delen av ukrainsk nasjonaldrakt, og har tilmed sin eigen feiringsdag i mai. Tradisjonell drakt for menn inkluderer òg kozjukh, kontusz, żupan og sjarovary. Tradisjonell drakt for kvinner omfattar kozjusjanka, otsjipok for gifte kvinner og ukrainsk krans for ugifte jenter. Plagga blir laga med forseggjord strukturell design, kompliserte veveteknikkar, omfattande broderi og holbroderi.
Veving og broderi
Tekstikunst har ei viktig rolle i ukrainsk kultur, særleg i ukrainske bryllaupstradisjonar, ukrainsk broderi, veving og blondemaking blir brukte i tradisjonelle folkedrakta og feiringar. Broderistilen varierer etter opphavsregionen, og designa har lange historier når det gjeld motiv, komposisjons, fargeval og stingtypar. Bruk av farge er særs viktig, og har røter i ukrainsk folkeminne. Broderimotiv frå ulike delar av Ukraina er tekne vare på i Rusjnik-museet i Perejaslav.
Musikk
Ukrainarar har ein sterk musikktradisjon der vandrande skaldar var viktige gjennom fleire hundreår. Desse kunne spelar kobza, bandura eller lira, og kunne spela for kosakkar under krigstokta deira. Andre var vandrande spelemenn. Styresmaktene i Tsar-Russland og Sovjetunionen såg på dei som oppviglarar, og innførte forbod og forfølgdingar mot dei.
Fleire kjende musikarar og komponistar var fødde i Ukraina, som Dmitrij Bortnjanskij, Sergej Prokofjev og Myroslav Skoryk. Ukraina var også eit kjerneområde for musikk i Tsar-Russland, og husa det fyrste profesjonelle musikkonservatoriet i landet som opna på midten av 1700-talet og utdanna talrike musikarar og komponistar.
Museum og bibliotek
Det finst oppimot 5 000 ulike museum i Ukraina, mellom anna Det ukrainske nasjonalgalleriet, Det nasjonale historiske museet, Museet for vestleg og orientalsk kunst, det nasjonale Tsjernobyl-museet i Kyiv, Lviv nasjonale kunstgalleri, Poltava kunstmuseum, Simferopol kunstmuseum, og mange andre innan kunst, historie, tradisjonar eller vigde til ulike tema. Mange av desse musea er i faresona på grunn av den russiske invasjonen av Ukraina i 2022.
Det finst 14 bibliotek av statleg tyding (Vernadsky nasjonalbibliotek, Det nasjonale parlamentsbiblioteket, Det nasjonale historiske biblioteket, Korolenko statlege vitskaplege biblioteket i Kharkiv og andre), og 45 000 offentlege bibliotek over heile landet. Til saman eig desse institusjonane 700 millionar bøker.
Litteratur
Ukrainsk litteratur har hatt ei vanskeleg utvikling. På grunn av konstant utanlandsk dominans over ukrainske territorium var det ofte ein betydeleg forskjell mellom tale- og skriftspråk. Nokre gongar var det tilmed delvis forbode å trykka noko på ukrainsk. Ei rad utanlandske styre frå Litauen, Polen, Romania, Russland, Austerrike-Ungarn og Det osmanske riket berika på den andre sida òg ukrainsk ved å tilføra nye ord til språket. Trass i undertrykking under tsar- og sovjetstyret har ukrainske forfattarar klart å danna ein rik litteraturarv.
Mange ukrainarar har òg bidrege til den nærskylde russiskspråklege litteraturen.
Idrett
Ukraina hadde stor nytte av den sovjetiske vektlegginga av kroppsøving, som gjorde at landet fekk hundrevis av stadion, symjehallar, idrettshallar og andre idrettsanlegg.
Fotball er den mest populære idretten i Ukraina. Den leiande profesjonelle ligaen er Premjer-Liha. Dei to laga som har hatt mest suksess i denne ligaen er rivalane Dynamo Kyiv og Sjakhtar Donetsk.
Fylkesveg 853
Kommunar og knutepunkt
Steinhusvegen
Dickie Peterson
Biografi
Peterson var store delar av ungdomstida i East Grand Forks i Minnesota, tvillingby til Grand Forks i Nord-Dakota, der han vart fødd. Han gjekk på Grand Forks Central High School frå 10. til 12. klasse. Foreldra døydde då han var ung, og han budde derfor hos tanta og onkelen sin på ein gard i Nord-Dakota i delar av oppveksten.
Peterson nemnde Otis Redding som ein viktig innverknad. Han krediterte bror sin, avdøde Jerre Peterson, som den livslange musikalske innverknaden sin. Jerre var ein av gitaristane i den første besetninga av Blue Cheer (den andre var Leigh Stephens) og spelte med ulike formasjonar av bandet i åra som følgde.
Peterson var store delar av dei siste to tiåra før sin død i Tyskland, der han av og til spelte med Blue Cheer og andre grupper. I 1998 og 1999 spelte han fleire gonger i Tyskland med Hank Davison Band og som ein akustisk duo med Davison under namnet «Dos Hombres». Han medverka på albumet Hank Davison and Friends - Real Live. I 2001 og 2002 spelte Peterson, hovudsakleg i Tyskland, med Mother Ocean, ei gruppe han danna saman med den tidlegare Blue Cheer-gitaristen Tony Rainier og broren Jerre Peterson.
Gjennom heile livet hadde forhold Peterson hadde til musikk vore altoppslukande. Peterson gav følgjande skildring av seg sjølv: «Eg har vore gift to gonger, eg har hatt mange kjærastar, og dei vil alle fortelja deg at viss eg ikkje speler musikk, er eg eit dyr å leva saman med. ... Musikken er ein stad der eg får utløp for mykje av kjenslene og energien min. Eg har alltid berre vilja spela musikk, og det er framleis det einaste eg vil gjera.»
Tidleg i livet var Peterson bruker av ulike rusmiddel og var heroinmisbrukar i ei årrekkje. I 2007 sa Peterson at han meinte at LSD og andre liknande stoff kan ha positive effektar, men at han og dei andre medlemmene i Blue Cheer «tok det over toppen.» Han hadde slutta med mykje av narkotikabruken på midten av 1970-talet, og slutta å drikka 10 år før han døydde.
Blue Cheer har vorte vurdert som eit banebrytande band i mange sjangrar. Peterson meinte ikkje at bandet tilhøyrde nokon spesiell sjanger: «Folk prøver heile tida å seia at me er heavy metal eller grunge eller pønk, eller at me er det eine eller det andre. I røyndommen er me berre ein powertrio, og me speler ultrablues, og det er rock 'n roll. Det er veldig lett det me gjer.»
Peterson vart kremert og oska gitt til dottera Corrina. Peterson ønskte at oska skulle spreiast i Rhinen i Tyskland og i Redwoods i Nord-California, på ein stad som dottera skulle bestemma.
Neil Peart, trommeslagaren i Rush, sa i ei hyllest til Peterson: "Dickie Peterson var til stades ved skapinga - stod i det brølande hjartet til skapinga, eit primalskrik gjennom vilt hår, bassen hang lågt, i ein auditiv apokalypse av trassig energi. Musikken hans etterlét seg øyredøyvande ekko i tusenvis av andre band i tiåra som følgde, begeistra nokon, gjorde andre sinte og forstyrra alt - slik kunst er meinte å gjera."
Ukrainsk kultur
Idrett
Dei ukrainske brørne Vitaliy Klytsjko og Volodymyr Klytsjko har begge vore tittelhaldarar i boksing.
Get Closer av Linda Ronstadt
Get Closer er det ellevte studioalbumet til den amerikanske songaren Linda Ronstadt, gjeve ut i 1982.
Ukrainsk kultur
Idrett
Ukraina debuterte ved OL under Vinter-OL 1994.
Shigella
Shigella er ei slekt av fire gram-negative bakteriar i familien Enterobacteriaceae. Artane i slekta spelar ei større role i diarésjukdomar verda over og kan valda shigellose. Dei sjukdomsvaldande eigenskapane til Shigella-bakteriane kjem frå eit større virulensplasmid med ein storleik på opp til 220 kilobasepar.
Get Closer av Linda Ronstadt
Historie
Albumet inneheld to originale spor, som var tidlegare spelt inn av andre artistar, men ikkje gjeve ut på album før. Den første var ein song av George Jones, «Sometimes You Just Can't Win», som vart spelt inn i juni 1977 med J.D. Souther på harmonivokal og meint for albumet Simple Dreams. Den andre var ein Dolly Parton-song frå 1971, «My Blue Tears», som vart framført med Parton og Emmylou Harris som ein del av eit planlagt trio-album som det ikkje vart noko etter at dei var i studio i lag i januar 1978. Dei spelte seinare inn og gav ut albumet Trio i 1987. Get Closer inneheld ein duett med James Taylor i ein versjon av Ike and Tina Turner sin «I Think It's Gonna Work Out Fine». Minst to songar, «Tell Him» og «Get Closer», vart spelt inn i 1981.
Ukrainsk kultur
Idrett
Andre populære idrettar i Ukraina er handball, tennis, rugby, basketball, gymnastikk og ishockey.
Shigella
Artar av Shigella nyttar retta polymerisering av aktin til å røra seg inne i cytoplasma til seller. Til dette føremålet rekrutterer dei proteina N-WASP og ARP2/3-komplekset frå vertssella ved hjelp av IcsA-proteinet.
Artane S. flexneri og S. sonnei står for dei fleste av tilfella av shigellose. Globalt står S. boydii og S. dysenteriae kvar berre bak av shigellose-tilfella.
Get Closer av Linda Ronstadt
Mottaking
Asylum Records gav ut Get Closer seint i september 1982. Kritikarane skreiv om ein ny sjølvtillit i vokalen til Ronstadt. Ken Tucker i Rolling Stone skreiv at «røysta til Linda Ronstadt har aldri vore betre enn på Get Closer...»
Albumet selde skuffande og nådde 31. plassen på den amerikanske albumlista til Billboard seint i 1982, og vart det første albumet hennar som ikkje nådde topp 5 på albumlsita sidan 1973. Det selde likevel til gullplate for eit sal på over 500 000 eksemplar, og hadde selt over 900 000 i USA aleine før det gjekk ut av salslista.
Ronstadt si tolking av Jimmy Webb-songen «Easy For You To Say», vart ein overraskande topp 10-hit på Billboard Adult Contemporary-lista våren 1983. «Sometimes You Just Can't Win», B-sida til singelen «Get Closer», nådde 27. plassen på Billboard Hot Country Songs-lista.
Ronstadt vart nominert i 1983 for Grammyprisen for beste kvinnelege popsong og beste kvinnelgee rockesong for albumet og songen «Get Closer», men tapte for høvesvis Melissa Manchester og Pat Benatar. Albumet vann derimot Grammyprisen for beste plateomslag, som gjekk til designarane Ron Larson og Kosh.
Ukrainsk kultur
Turisme
Ukraina får meir enn 20 millionar turistar årleg i eit typisk år. Dei sju naturlege underverka i Ukraina og Dei sju underverka i Ukraina er populære reisemål i lag med byar, festivalar, økoturisme og helseturisme. Sju stader i Ukraina er innskrivne på UNESCO si liste over verdsarv.
Horn Bluff
Horn Bluff er eit kjenneleg, klipperikt nes på nordsida av øya på vestsida av Deakin Bay i Antarktis. Neset er 325 moh og markert av søylestrukturar av doleritt som utgjer den øvre delen av klippene. Det vart oppdaga og kartlagd som ein del av fastlandet av Den australasiatiske antarktisekspedisjonen (1911–14) under Douglas Mawson, som kalla det opp etter W.A. Horn frå Adelaide, som støtta ekspedisjonen økonomisk. Neset synte seg å vere ei øy på flyfoto teken av Australian National Antarctic Research Expeditions i 1962.
Kjerringa i Enderby Land
Kjerringa er eit isolert fjell, 1220 moh, som ligg kring 13 km nord for Aker Peaks, 42 km vest for Magnet Bay og 57 km nordaust for Mount Elkins i Enderby Land i Aust-Antarktis.
Kjerringa vart kartlagd av norske kartografar frå flyfoto tekne under Lars Christensen-ekspedisjonen, 1936–37.
Kjelder
''
Koboltkanon
Ein koboltkanon er i daglegtale ei nemning for eit stråleterapi-apparat. Strålekjelda er radioaktivt kobolt 60Co, som ein har i ein blybehaldar med tjukke veggar og ei røyropning. Kjelda gjev frå seg gammastråling med energi på 1,17 og 1,33 MeV.
Roy Andersen
Roy Andersen er ein norsk forfattar, historikar og journalist.
Andersen har hovudfag i historie frå Universitetet i Oslo og vart vaktsjef i Nationen i 1998. Han har skrive biografiar om tidlegare overvakingssjef Asbjørn Bryhn og Henrik Angell. I 2011 kom boka Redningsmenn og lykkejegere ut. NRK TV sende i januar 2012 dokumentaren Reinsdyr, gull og julenissen basert på denne boka. Boka vart nominert til Brageprisen.
Eurovision Song Contest 1956
Eurovision Song Contest 1956 (ESC 1956), offisielt '''1. Gran Premio Eurovisione della Canzone Europea''', var den fyrste gongen Eurovision Song Contest vart arrangert. Tevlinga vart halden i Teatro Kursaal i Lugano i Sveits. Finalen fann stad torsdag 24. mai 1956. Sveits vann tevlinga med songen «Refrain», framført av Lys Assia.
Historie
På eit møte med Den europeiske kringkastingsunionen (EBU) i Monaco i 1955 kom det oppe ein ide om å arrangere ein europeisk musikktevling basert på den italienske festivalen Festival della Canzone Italiana di Sanremo.
Den sveitsiske byen Lugano vart vald som vertsby for arrangementet som vart arrangert eitt år seinare. Lohengrin Filipello var programleiar for tevlinga som varte i éin time og 40 minutt. Dei sju deltakarlande deltok med to songar kvar. Pausenummeret vart forlengja under tevlinga på grunn av forsinkingar med røystinga.
Vinnaren vart kåra av ein jury bestående av to delegatar frå alle deltagerlanda, med unntak av Luxembourg, som lét delegatane frå Sveits røyste for seg. Jurymedlemmane stod fritt til å røyste på dei songane dei likte best, òg songar frå sitt eige land. Røystegjevinga til juryen vart aldri presentert i programmet; ein talsmann kunngjorde ganske enkelt at Sveits hadde vunne. Dette var fyrst og fremst ein radiotevling. Sjølv om det fanst fjernsynskamera i studioet, finst det ikkje lenger nokon fjernsynsopptak av tevlinga, berre radioopptak.
Berre enkeltartistar fekk delteke i tevlinga, ikkje duoar eller grupper. Danmark, Storbritannia og Austerrike meldte seg på etter at tidsfrista var gått ut og vart dimed diskvalifisert. Bidraga frå Frankrike og Belgia vart ikkje spelt inn av artistane som song songane i Eurovision Song Contest.
Finalen
Finalen vart halden 24. mai 1956 i Teatro Kursaal i Lugano. Sveits vann tevlinga for fyrste gong. Kvart land deltok med to songar kvar, det var fyrste og siste gongen det vart gjort slik. Under vinnarframføringa av songen «Refrain» gløymte Lys Assia teksten, så ho og orkesteret måtte starte på nytt. Det er fyrste og siste gong i historia at det har hendt.
Vinnarsongen heit opphavleg «Refrains», men den siste bokstaven vart fjerna frå tittelen før Eurovision Song Contest.
Beinn Reithe
Beinn Reithe er eit fjell i Argyll i Dei skotske høglanda og utgjer ein del av Ardgoilhalvøya og Arrochar Alps. Beinn Reithe ligg mellom Loch Goil og Loch Long og har ei høgd på like over 2000 fot. Fjellet ligg innanfor Loch Lomond and the Trossachs nasjonalpark.
Ole Nielsen
Føretak
Nielsen fann inspirasjon hjå svenske handelsmenn, som fortalde om fargarar som ved sida av yrket sitt åtte og dreiv bondespinneri. Bøndene kom til dei med ulla si, og fargaren spann ulla på maskinane sine. Nielsen drog til Sverige for å studera denne ullvareindustrien nøyare. I 1869 starta han eit lite spinneri på Sandnes som brukte hestekraft for å halda maskinane i gang. Fem mann arbeidde på dette bondespinneriet, som hadde ein svensk spinnar som ekspert. Drivkrafta var eit problem og våren 1870 kjøpte Nielsen ein foss på Ålgård av Svend Olsen Aalgaard for 600 kroner.
Den indre hovudvegen frå Sandnes til Ålgård blei utbetra i 1866–69, noko som ikkje lenger gjorde transporten uoverkommeleg. Vegen var ein viktig føresetnad for å flytte verksemda til det beste ulldistriktet på Jæren. Maskinane blei flytta til Ålgård saman med arbeidarane og den svenske eksperten. Denne verksemda fekk namnet Aalgaards Uldspinderi. Ho bytta seinare namn til De Forenede Ullvarefabrikker.
Fabrikken som blei reist i 1870 var først tenkt som eit bondespinneri, ei enkel og billeg løysing der dei tilsette budde på loftet. Ole Nielsen kjøpte snart nye maskinar etter eit nytt opphald i Sverige. Den viktigaste av desse maskinane var spinnestolen. Fabrikken var i drift i løpet av 1870, og i 1873 kjøpte han ein foss på Edland. Anlegget på Ålgård voks raskt, det blei bygd hus og kjøpt inn brukte maskinar frå Sverige.
Lokale bønder såg med interesse på verksemda til Nielsen. Fleire av dei gjekk saman om å skaffa kapital til å starta ei eiga verksemd. Nielsen frykta konkurranse og overtalte bøndene om å slå saman verksemdene. På denne måten fekk spinneriet frisk kapital, samstundes som Nielsen sat med halvparten av aksjane og i realiteten styrte verksemda.
Den friske kapitalen førte til at fabrikken etterkvart gjekk vekk frå leiespinning til å kjøpa ulla frå bøndene. Fram mot hundreårsskiftet blei det ført opp fleire bygningar tilknytt fabrikken, og fleire nye maskinar kom til. No tok også verksemda til med å veva garnet.
Verksemda blei utvida ved at Nielsen starta ein fabrikk på Figgjo i 1893. Denne gjekk inn i aksjeselskapet Aalgaards Uldvarefabrikker.
Ole Nielsen flytta til Ålgård frå Sandnes i 1878. Fabrikken på Ålgård sysselsette 246 personar i 1898. Rundt ein tredjedel av dei tilsette var gjesdalbuer, resten var tilflytta. Nielsen trekta seg frå leiinga av føretaket i 1894.
Omtale og ettermæle
Nielsen bygde på haugianske og patriarkalske tradisjonar, men var ingen typisk haugianar. Sven Eliassen fortalde om Nielsen i 1936 at han «var grei, men ikkje nådig om du fall i unåde hos han. Då vi la den første turbinen stod han over oss og skjenkte dram.»
På 100–årsdagen for fødselen hans blei ei byste av han avdekt utanfor Storahuset på Ålgård. Nielsen fekk kongen sin fortjenstmedalje i 1887 og blei riddar av 1. klasse av St. Olavs Orden i 1903.
Kjelder
Litteratur
Saas-Almagell
Saas-Almagell er ein kommune i distriktet Visp i kantonen Valais i Sveits. Kommunen har innbyggjarar  og eit areal på. Kommunesenteret ligg 1 672 meter over havet.
Kommunen er den sørlegaste i Saastal, kring om dalen reiser seg høge fjell som Almagellhorn. Saas-Almagell grensar i sør og aust mot Italia, der finn ein grensefjellet Pizzo d'Andolla.
Skirennarane Pirmin og Heidi Zurbriggen er frå Saas-Almagell. Pirmin Zurbiggen driv hotell i landsbyen, der systera Heidi har sin eigen helsepraksis. Også fjellføraren Franz Andenmatten var frå Saas-Almagell.
Kulturskule
Kulturskular i Noreg
Alle norske kommunar skal ha eit kulturskuletilbod, enten åleine eller som eit samarbeid mellom fleire kommunar.
Tilbod
Kommunane eig og er ansvarlege for drifta av kulturskulane. Dei bestemmer sjølve innhald og omfang av tilbodet. Målet er å tilby opplæring innan kunst- og kulturfag tilpassa dei einskilde aldersgruppene. På den måten skal elevane oppnå estetisk, sosial og kulturell kompetanse, og utvikla evna til kritisk refleksjon og sjølvstendige val.
Kulturskulane skal ta hand om både breidde og talent, og ha eit variert tilbod, til dømes innan musikk, dans, teater, visuell kunst og skapande skriving.
Samarbeid med skulane
Kulturskulane vil ofte samarbeide med og er gjerne òg samlokalisert med skulane, og deler då på rom og utstyr. Kunnskapsdepartementet legg opp til at barnehagar og skular skal bruke ressursane i og samarbeide med kulturskulen.
Det er ikkje uvanleg at kulturskulelærarar òg underviser i skulane. Kulturskulane kan òg samarbeide med lokale korps, SFO/AKS og Den kulturelle skulesekken.
Gaviotín Rock
Gaviotín Rock er ein holme som ligg i Larsen Channel, kring 1 km nord for isklippene på Joinville Island i Antarktis, og 3,5 km nord for Saxum Nunatak. Namnet Gaviotín (gull) finst på eit argentinsk kart i 1957.
Lesley Roy
Lesley Roy er ein irsk songar og låtskrivar frå Balbriggan. Roy skreiv fyrst platekontrakt med eit uavhengig irsk selskap, men skreiv så i 2006 kontrakt med den amerikanske merket Jive Records. To år etter slapp ho debutalbumet Unbeautiful, som var produsert av Max Martin. Seinare fokuserte ho på låtskriving, og vart lagd merke til av Marc Jordan, manageren som har fått æra for gjennombrotet til Rihanna, og eigaren av Rebel One Management & Publishing. Som låtskrivar har Roy hatt internasjonal suksess etter å ha levert songar til artistar som Adam Lambert, Sanne Hans, Medina og Jana Kramer. Roy skulle representert Irland i Eurovision Song Contest 2020 i Rotterdam i Nederland med songen «Story of My Life», men tevlinga vart avlyst. Ho fekk i staden representere Irland i Eurovision Song Contest 2021 med songen «Maps».
Bakgrunn
Roy vart fødd i 1986 og vaks opp i Balbriggan. Mora hennar var songar, og Roy sjølv starta å spele gitar som sjuåring. Då ho var elleve, fekk ho sin eigen gitar og byrja å skrive songar. Som 15-åring spelte ho inn songar og spelte inn nokre demoar med ein lokal produsent. Til slutt signerte Roy platekontrakt med det uavhengige irske plateselskapet Religion Music label.
Karriere
Etter kvart la Jive Records merke til Roy sin musikk på musikknettstaden HitQuarters, og gjekk med på å medfinansiere det første albumet hennar, Unbeautiful, som vart utgjeve 30. september 2008. Albumet nådde ein femteplass på Billboard si Top Heatseekers-liste, og vart produsert av Max Martin. I 2009 var Roy støtteartist under 32-byersturneen for den amerikanske Idol-deltakaren David Archuleta.
Sidan har Roy satsa på ein karriere som låtskrivar, og har levert låt til artistar som Adam Lambert, Miss Montreal, Medina, Jana Kramer, Marlee Scott og Deorro.
5. mars 2020 kunngjorde den irske kringkastaren RTÉ at dei hadde vald Roy til å representere Irland i Eurovision Song Contest 2020 med songen «Story of My Life». Ho skulle ha opptredd i den fyrste semifinalen tysdag 10. mai 2020. På grunn av koronavirusutbrotet i 2020 såg EBU seg nøydd til å avlyse Eurovision Song Contest for å hindre spreiing av koronaviruset SARS-CoV-2 og den medfølgjande sjukdomen covid-19.
I staden tilbaud RTÉ ho oppdraget på ny året etter. Ho fekk dimed representere Irland i Eurovision Song Contest 2021 med låten «Maps».
Cape Hunter
Cape Hunter er eit klipperikt nes på vestkysten av Commonwealth Bay i Antarktis, 8 nautiske mil vest for Cape Denison. Det vart oppdaga i 1912 og utforska året etter av Den australasiatiske antarktisekspedisjonen under Douglas Mawson, som namngav det etter John G. Hunter, sjefsbiolog på ekspedisjonen.
Vest-Tyskland i Eurovision Song Contest 1956
Vest-Tyskland, offisielt Allemagne, debuterte i Eurovision Song Contest 1956 i Lugano i Sveits 24. mai 1956 med dei tyskspråklege songane «So geht das jede Nacht» og «Im Wartesaal zum großen Glück», framført av høvesvis Freddy Quinn og Walter Andreas Schwarz. «So geht das jede Nacht» vart vald av Arbeitsgemeinschaft der öffentlich-rechtlichen Rundfunkanstalten der Bundesrepublik Deutschland, medan «Im Wartesaal zum großen Glück» vart vald i den nasjonale uttakinga, Schlager & Chansons. Kvart land deltok med to bidrag kvar, og det er ikkje kjend kva for poengsum eller plassering dei fekk. Av di røystgjevinga aldri vart offentleggjort kunngjorde ganske enkelt ein talsperson at Sveits hadde vunne. Lys Assia som representerte og vann for Sveits deltok i den vesttyske uttakinga berre tre dagar etter at ho vann den sveitsiske, men fekk ikkje representere Vest-Tyskland. Vinnaren vart kåra av ein jury beståande av to delegatar frå alle deltakarlanda, med unntak av Luxembourg, som lét delegatane frå Sveits røyste for seg. Ein kunne òg røyste på sitt eige land.
Boss of the Plains
Boss of the Plains var ein lett allvêrshatt for bruk i Vesten i USA. Han blei utforma i 1865 av John B. Stetson med føremåla om å vera varig, vasstett og elegant. Utforminga og nemninga Stetson kom etterkvart til å bli nær synonymt med det som seinare blei kjend som cowboyhatt.
Utforming
Boss of the Plains blei utforma med høg pull for å gje isolasjon på toppen av hovudet og ein vid brem som kunne skugga andlet, hals og skuldrer. Han var både lett og haldbar. Han hadde naturleg farge og eit enkelt sveitteband, laga å verna hatten. Etter tradisjonen frå tidlegare utformingar var det ei sløyfe på dette bandet. Dette skilde framsida frå baksida av hatten.
Den opphavlege hatten var av pelsfilt og var vasstett. Stetson hadde grunna på korleis han kunne gjera hatten vasstett i mange år, og tok til slutt avgjerda om å bruka filt laga av beverpels. Til ein hatt av god kvalitet trengde ein magepelsen til rundt 42 beverar. Den tette samanfiltringa på dei fleste stetsonhattane gjorde dei så vasstette at dei kunne brukast som ei bøtte. Stetson reklamerte med ein cowboy som vatna hesten ved å frakta vatn i hatten til han. Det blir også fortald om ein cowboy som berga livet då han skulle kryssa eit tørt stykke prærire og vassflaska hans gjekk lekk. Han frakta då nok vatn i stetsonhatten sin til å klara seg.
Ein hatt av god kvalitet og i god stand var også rekna som eit statussymbol nokre stader.
Tilpassing og endring
Den opphavlege utforminga av Boss of the Plains med rette sider, runde hjørne og flat brem blei verande den viktigaste i rundt tjue år. Dei fleste fotografi av hatten frå 1800-talet viser han med denne uforma pullen, utan nokre foldar laga med vilje. Etterkvart blei dei likevel forma gjennom bruk, misbruk eller forming av eigaren. Særleg pullen blei gjerne folda, først gjennom bruk, seinare som eit personleg val. Bremmen kunne rullast eller bøyast. I tillegg kunne eigarar av og til pynta hatten. Den individuelle utforminga reflekterte ofte kvar eigaren budde eller arbeidde, og i nokre høve kunne ein identifisera cowboyar på einskildranchar gjennom folden på hatten deiar.
Etterkvart blei også utforminga av hatten frå produsenten endra. Den første populære endringa var den lange folden frå den høge baksida til framsida av hatten, kjend som Carlsbad crease eller Carlsbad-folden etter ein stil brukt i Carlsbad i New Mexico. Ei anna utforming som bygde på den spisse toppen til ein meksicansk sombrero, spreidde seg nordover og blei kjend som ein Montana peak eller Montana-spiss. Denne hadde fire foldar som opphavleg var blitt laga ved å halda hatten med fire fingrar.